Šen-si KJ-200

Šen-si KJ-200 (; ) je lietadlo včasnej výstrahy a riadenia, vyrábané čínskou spoločnosťou Šen-si (Shaanxi Aircraft Industry Group – Skupina leteckého priemyslu Šen-si), ktorá patrí pod Združenie leteckého priemyslu Číny (Aviation Industry Corporation of China). Vďaka veľkej obdĺžnikovej anténe umiestnenej nad trupom sa podobá na švédske lietadlo Saab 340 AEW&C.

 Vznik a vývoj 
V 90. rokoch 20. storočia rokovala Čína s Ruskom o kúpe lietadla včasnej výstrahy a riadenia Beriev A-50, ktoré by bolo vybavené izraelským radarovým systémom Phalcon. V roku 2000 však vláda Spojených štátov donútila Izrael, aby túto dohodu zrušil. Čína ale bola odhodlaná získať lietadlo včasnej výstrahy a riadenia, čo vyústilo do vzniku KJ-2000 a neskôr aj menšieho KJ-200. 

Prototyp KJ-200 prvýkrát vzlietol 15. januára 2005. Letové skúšky pokračovali aj s druhým prototypom, ten však 3. júna 2006 havaroval kvôli námraze na povrchu krídel. Hoci išlo o vážnu ranu pre čínske úsilie získať lietadlo typu AWACS, Čínu tento neúspech neodradil. Došlo k niekoľkým úpravám v konštrukcii stroja a projekt KJ-200 bol o rok neskôr obnovený. Čínske letectvo tak získalo 5 lietadiel KJ-200 a letectvo čínskeho námorníctva ďalších šesť. 

Na leteckej šou v Ču-chaj, ktorá sa konala v roku 2016, bol tento typ ponúknutý na export pod označením ZDK-06. Na rozdiel od KJ-200 má však tento variant na vrchu tradičný rotodóm (trup, s mechanicky otočnou anténou vo vnútri). Toto AWACS lietadlo bolo vyvinuté pre pakistanské letectvo.

 Konštrukcia 
náhľad|KJ-200H
KJ-200 je postavené na základe platformy Y-8F600, ktorá má prepracovaný trup s pevnou prednou časťou a novú chvostovú časť (s odstránenou nakladacou rampou). Na koncoch krídel, chvostovom kuželi a na vrchnej časti chvostovej plutvy je možné vidieť viac aerodynamických krytov, v ktorých sú umiestnené ESM antény. Séria malých antén je umiestnená aj na vrchu prednej časti trupu. 

Lietadlo má integrovanú krídlovú palivovú nádrž a 4 vysokoúčinné 6-listé vrtule JL-4, ktoré mu poskytujú dlhší dolet (približne ) a nižšiu hlučnosť. Centrum velenia, riadenia, komunikácie a spravodajstva sa nachádza vo veľkej pretlakovej kabíne a je vybavený približne 8 zobrazovacími konzolami. Lietadlo dostalo nový integrovaný digitálny avionický systém založený na dátovej zbernici ARINC429 a RS422. KJ-200 má presklený kokpit.

Radar JY-06 je umiestnený vo vnútri veľkom obdĺžnikovom púzdre nad trupom lietadla. Tento radar s bočným vyžarovaním nie je schopný skenovať priamo smerom dopredu a dozadu lietadla, a preto nemá plné 360° pokrytie. Toto obmedzenie je však možné korigovať voľbou optimálnej letovej trasy.

 Používatelia 
 Čína
Vzdušné sily Čínskej ľudovej oslobodzovacej armády: 5 lietadiel (S/N 30671, 30672, 30673, 30674, 30675).
Vzdušné sily Námorníctva Čínskej ľudovej oslobodzovacej armády: 6 lietadiel (S/N 9371, 38, 39, 40, 41, 42).

 Špecifikácie 
 Technické údaje 
 Posádka: 7
 Dĺžka: 
 Rozpätie: 
 Výška: 
 Plocha krídel: 
 Hmotnosť prázdneho lietadla: 
 Maximálna vzletová hmotnosť: 
 Pohonná jednotka: 4× turbovrtuľový motor WJ-6 s výkonom 3170 kW

 Výkony 
 Maximálna rýchlosť: /h 
 Dostup: max. 
 Dolet: max. 

 Referencie 

Kategória:Lietadlá včasnej výstrahy
Kategória:Čínske vojenské lietadlá